Νικήτας Ωορυφάς

Ο Νικήτας ο Ωρύφας ή Ωορυφάς (πέθανε το 873) ήταν διακεκριμένος Βυζαντινός αξιωματούχος, Πατρίκιος και ναύαρχος υπό των Βυζαντινών αυτοκρατόρων Μιχαήλ Γ΄ (842-867) και Βασιλείου Α΄ του Μακεδόνα (867-886), πέτυχε σημαντικές νίκες απέναντι στους Σαρακηνούς που κυβερνούσαν το Εμιράτο της Κρήτης.Lilie, Ralph-Johannes; Ludwig, Claudia; Pratsch, Thomas; Zielke, Beate (2000). "Niketas (#5503)". Prosopographie der mittelbyzantinischen Zeit: 1. Abteilung (641–867), Band 3: Leon (# 4271) – Placentius (# 6265) (in German). Berlin and Boston: De Gruyter. σσ. 441–442 Δεν υπάρχουν πληροφορίες σχετικά με τα πρώτα χρόνια της ζωής του. Πολλοί αξιωματούχοι με το επώνυμο Ωορυφάς καταγράφονται το πρώτο μισό του 9ου αιώνα σε υψηλές θέσεις στο ναυτικό αλλά δεν υπάρχουν ενδείξεις για οικογενειακή σύνδεση.Lilie, Ralph-Johannes; Ludwig, Claudia; Pratsch, Thomas; Zielke, Beate (2000). "Niketas (#5503)". Prosopographie der mittelbyzantinischen Zeit: 1. Abteilung (641–867), Band 3: Leon (# 4271) – Placentius (# 6265) (in German). Berlin and Boston: De Gruyter. σσ. 442, 487-488 Ο Νικήτας Ωορυφάς εμφανίζεται για πρώτη φορά στις πηγές ως Πολίαρχος στην Πολιορκία της Κωνσταντινούπολης (860) από τους Ρως στην είσοδο του Βοσπόρου. Χάρη στις επιτυχίες του τιμήθηκε στα χρόνια του αυτοκράτορα Μιχαήλ Γ΄ με τον τίτλο του Επάρχου Κωνσταντινουπόλεως. Με την ιδιότητα του Έπαρχου ο Ωορυφάς αναφέρθηκε στο Μιχαήλ Γ΄ που είχε εκστρατεύσει απέναντι στους Άραβες στην Μικρά Ασία. Στην συνέχεια διορίστηκε σε μια ψηλή θέση στο Βυζαντινό ναυτικό και αργότερα (867) έγινε Δρουγγάριος του πλωίμου. Σε συνεργασία με τον Λουδοβίκο Ε΄ της Γαλλίας ανέλαβε να εκκαθαρίσει την Αδριατική Θάλασσα από τη δράση των Αράβων πειρατών και να αποκαταστήσει τη Βυζαντινή παρουσία στην Ιταλία.

Την εποχή που πολιορκήθηκε το Ντούμπροβνικ από τους Άραβες κατέπλευσε με 100 πλοία, επανέφερε μετά από 15 μήνες την αυτοκρατορική κυριαρχία στις ακτές της Δαλματίας.Constantine Porphyrogenitus & Bekkerus 1840, "De Administrando Imperio", σ. 130Runciman 1988, σ. 215 Είναι βέβαιο ότι ο Ωορυφάς είχε ναυτική εμπειρία και ήταν ένας από τους ηγέτες στην επίθεση στην Δαμιέτη (853).Lilie, Ralph-Johannes; Ludwig, Claudia; Pratsch, Thomas; Zielke, Beate (2000). "Niketas (#5503)". Prosopographie der mittelbyzantinischen Zeit: 1. Abteilung (641–867), Band 3: Leon (# 4271) – Placentius (# 6265) (in German). Berlin and Boston: De Gruyter. σ. 488 Παρά το γεγονός ότι υπηρέτησε τον Μιχαήλ Γ΄ και διαμαρτυρήθηκε για τον σφετερισμό του θρόνου από τον Βασίλειο τον Μακεδόνα παρέμεινε στην θέση του ναυάρχου και θεωρείται ο πιο επιτυχημένος στην εποχή του.Jenkins 1987, σ. 192 Ο Ωωρύφας οδήγησε τον Βυζαντινό στόλο για να υποστηρίξει τον βασιλιά Λουδοβίκο Β΄ της Ιταλίας που πολιορκούσε το Μπάρι. Όταν έφτασε είδε ότι ο Λουδοβίκος ανακυρήχτηκε παράνομα Αυτοκράτορας της Αγίας Ρωμαϊκής Αυτοκρατορίας, αυτό τον δυσαρέστησε, προκάλεσε διπλωματικό επεισόδιο και ο Βυζαντινός στόλος αποχώρησε από την πολιορκία.Jenkins 1987, σ. 187 Ο Νικήτας Ωορυφάς νίκησε τους Σαρακηνούς της Κρήτης στον Κόλπο του Ξηρού.Pryor & Jeffreys 2006, σ. 61 Αμέσως μετά εκστράτευσε στις δυτικές ακτές της Ελλάδας, έβαλε τους άνδρες του να σύρουν τα πλοία στον Ισμό της Κορίνθου, αυτό προκάλεσε μεγάλη έκπληξη στους Σαρακηνούς που βρίσκονταν στον Κορινθιακό και ηττήθηκαν ξανά.Treadgold 1997, σ. 457 Ο Ωορυφάς είχε πολλές επιτυχίες ακόμα μέχρι την εποχή που αντικαταστάθηκε από τον Νάσαρ, ανάμεσα τους η ανακατάληψη του Μπάρι και για σύντομο χρονικό διάστημα της Κύπρου.Treadgold 1997, σ. 458

Παραπομπές

 Αναφορές 

Κατηγορία:Βυζαντινοί ναύαρχοι
Κατηγορία:Βυζαντινοί Πατρίκιοι
Κατηγορία:Αραβοβυζαντινοί Πόλεμοι
Κατηγορία:Βυζαντινοί του 9ου αιώνα
Κατηγορία:Έπαρχοι της Κωνσταντινούπολης